b"\n_START_ARTICLE_\nCam\xc3\xad dels Nans\n_START_SECTION_\nHist\xc3\xb2ria\n_START_PARAGRAPH_\nEn l'\xc3\xa8poca en qu\xc3\xa8 el mal no havia enva\xc3\xaft el Bosc Verd, aquest cam\xc3\xad era la via de comunicaci\xc3\xb3 principal entre les Muntanyes Boiroses i les Terres de l'Est. Constru\xc3\xaft durant la Primera Edat, es creia que comunicava, origin\xc3\xa0riament, Khazad-d\xc3\xbbm amb totes les possessions nanes de l'est i nord del Bosc Verd._NEWLINE_Durant la Segona Edat comunic\xc3\xa0 Imladris, pel Pas Alt, despr\xc3\xa9s de deixar el Gual Vell, que creuava l'\xc3\x80nduin, amb l'Est. Molt emprat a la Primera, Segona i part de la Tercera Edat (fins que S\xc3\xa0uron enva\xc3\xad el Bosc Llobreg\xc3\xb3s) per elfs silvans, homes i nans, que comerciaven amb els homes d'\xc3\x88sgaroth i els homes del nord. Corria d'oest a est, gaireb\xc3\xa9 en l\xc3\xadnia recta, per quasi dues-centes milles i es calcula que arribava fins als Turons de Ferro, creuant el C\xc3\xa9lduin per un pont constru\xc3\xaft pels nans, el qual ja havia desaparegut a la Tercera Edat._NEWLINE_A finals de la Segona Edat els ex\xc3\xa8rcits de l'\xc3\x9altima Alian\xc3\xa7a empraren el cam\xc3\xad per enfrontar-se a S\xc3\xa0uron a Dagorlad i creuaren l'\xc3\x80nduin per un pont de pedra que es creu que van construir els nans durant la Primera Edat per comunicar llurs possessions septentrionals amb les meridionals._NEWLINE_Quan els orcs s'apoderaren de les Muntanyes Boiroses i S\xc3\xa0uron adopt\xc3\xa0 la identitat del Nigromant ocupant Dol Guldur, i per conseg\xc3\xbcent portant el mal al Gran Bosc, aquest cam\xc3\xad fou pr\xc3\xa0cticament abandonat."